रिजल्ट से दो दिन पहले दम तोड़ा, शिक्षा मंत्री भी रो पड़े
केरल में 6 को जिंदगी दे गया दसवीं का टॉपर रिजल्ट से पहले एक्सीडेंट में हो गई मौत, माता-पिता ने किया अंगदान का फैसला A Class 10 topper who died in a road accident before the declaration of results in Kerala's Thiruvananthapuram has donated his organs and saved the lives of six patients.
केरल के तिरुवनंतपुरम में 10वीं क्लास में A+ कैटेगरी पाने वाले स्टूडेेंट ने रिजल्ट से दो दिन पहले अस्पताल में दम तोड़ दिया। लेकिन वह 6 लोगों को अंगदान करके नई जिंदगी दे गया। अपने 16 के बेटे के अंगदान का फैसला उसके पिता बिनीश कुमार और मां रजनीश ने लिया था। जरूरतमंदों को अंग ट्रांसप्लांट भी कर दिए गए हैं।
स्टूडेंट का नाम बीआर सारंग था। वह गवर्नमेंट बॉयज हायर सेंकडरी स्कूल एटिंगल में पढ़ता था। वह फुटबॉल खेलते समय घायल हो गया था। मामूली चोट आई थी। इलाज के लिए मां उसे हॉस्पिटल ले गई। लौटते समय वह वडक्कोट्टुकव में कुनंथुकोणम पुल के पास ऑटो से उछलकर नीचे गिर गया जिससे उसके सिर में गंभीर चोट आई। वह कोमा में चला गया।
17 मई को उसकी अस्पताल में मौत हो गई। दो दिन बाद 19 मई को उसका रिजल्ट आया। नतीजा घोषित करते समय शिक्षा मंत्री वी शिवनकुट्टी की आंखें भर आईं। उन्होंने कहा- बीआर सारंग ने टॉप ग्रेड हासिल किया है, जिसकी हाल ही में एक दुर्घटना में मौत हो गई। उन्होंने कहा कि उसके अंगदान करने के परिवार के फैसले से लोगों को समाज सेवा का प्रोत्साहन मिलेगा।
अंगदान से जुड़ी ये खबरें भी पढें...
इंदौर में 4 ग्रीन कॉरिडोर, 7 को दी नई जिंदगी:ब्रेन डेड महिला के ऑर्गन चेन्नई, मुंबई में भी डोनेट
इंदौर में सोमवार को चार ग्रीन कॉरिडोर बनाए गए। ये कॉरिडोर ऑर्गन पहुंचाने के लिए बनाए गए। यहां बॉम्बे हॉस्पिटल में इलाज करा रही महिला को ब्रेन डेड घोषित करने के बाद उनके ऑर्गन डोनेट किए गए हैं। बॉम्बे हॉस्पिटल से महिला की दोनों किडनियां, लंग्स, लीवर और दोनों हाथ मुंबई, चेन्नई और इंदौर के दो हॉस्पिटल को भेजे गए। इसके साथ ही दोनों आंखें और त्वचा भी डोनेट की गई। इससे सात से ज्यादा लोगों को नई जिंदगी मिलेगी।
PM ने सबसे छोटी ऑर्गन-डोनर के माता-पिता की सराहना की:39 दिन की अबाबत की मौत के बाद किडनी दान की गई; पेरेंट्स बोले- हमें गर्व है
प्रधानमंत्री नरेंद्र मोदी ने मन की बात के 99वें एपिसोड को संबोधित किया। इस एपिसोड में उन्होंने ऑर्गन डोनेशन पर बात की। उन्होंने दो ऐसे परिवारों से बात की, जिनके किसी सदस्य की मृत्यु के बाद उसके अंगदान किए गए। इनमें से एक परिवार पंजाब का था, जिसकी 39 दिन की बच्ची देश की सबसे कम उम्र की ऑर्गन डोनर बनी। पढ़ें पूरी खबर...